苏轼
大行太皇太后挽词二首
至矣吾三后，功高汉已还。
复推元祐冠，盖得永昭全。
（臣尝于经筵论奏仁宗皇帝谥日明孝：若明而不仁，则民畏而不爱；仁而不明，则民爱而不畏。
今大行太皇太后亦兼此二德，故天下思慕，庶几于仁宗也。
）有作犹非圣，无私乃是天。
侍臣谈要道，家法信家传。
（宰相以下，尝于经筵论奏祖宗以来家法十余事，书于记注。
）却狄安诸夏，先王社稷臣。
固应祠百世，何止活千人。
定策天知我，忘家帝念亲。
万方何以报，得疾为勤民。